《忆松》
宋代·刘敞

松阴何婆娑，松盖何偃蹇。松香不堪折，松色无可选。

旦暮青松间，吟怀未尝远。严霜百木死，高秀初欲展。

泠泠海风飘，辉辉甘露泫。去矣混尘滓，怀哉邈林巘。

谅无刀斧忧，千载行可践。辇毂念山海，谁期共攀搴。

独有风入声，琴中尚悠衍。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。